لاہور (مانیٹرنگ ڈیسک) کورونا ٹیسٹ نا منفی بننگ آن پد فاسٹ باؤلر محمد عامر انگلینڈ آ ہنا، مساجر محمد عمران ہم اوڑتون اوار ئس۔ محمد عامرنا انگلینڈ ءِ سرمننگ آ ہم کورونا ٹیسٹ مریک۔ او وخت اسکان او سیلف آئسولیشن اٹ مریک۔ پی سی بی نا رداٹ اِرا ٹیسٹ نا منفی بننگ نا صورت اٹ محمد عامر قومی اسکواڈ ءِ جوائن کیک۔ محمدعامر تون ہمراہ مساجر محمد عمران ہم انگلینڈ آ راہی مریک، او دبئی آن مانچسٹر سر مننگ آن پد ڈربی شائر آ کاہک۔ داکان گُڈ محمد عامر نا ارٹمیکو کوویڈ 19 ٹیسٹ لاہور نا ہندی ہوٹل نا بائیو سیکیور چاگڑد اٹ کننگاسُس، فاسٹ باولر و مساجر محمد عمران نا ہڑتوم آ ٹیسٹ آتا منفی بننگ آن پد ہڑتوم آتے بورڈ انا کنڈآن سفر کن اہل پن کننگاسُس۔
